স্পোর্টস ডেস্ক, ২০ অক্টোবর, ২০১৬ইং (বাংলা-নিউজ টুয়েন্টিফোর ডটকম): চলতি মাসেই গ্রেপ্তার হতে পারেন পাকিস্তানের সাবেক ক্রিকেটার ও রাজনীতিবিদ ইমরান খান। পাকিস্তানি সংবাদপত্র দ্য নিউজ ইন্টারন্যাশনালে এ খবর প্রকাশিত হয়েছে। আগামী ২ নভেম্বর নওয়াজ শরিফ সরকারের বিরুদ্ধে রাজপথে নেমে গোটা ইসলামাবাদ অচল করার ডাক দিয়েছেন তেহরিক-ই ইনসাফ(পিটিআই) নেতা ইমরান। তার সেই পরিকল্পনা যাতে বাস্তবায়িত না হয়, তা নিশ্চিত করতেই ইমরানকে গ্রেপ্তার করার সিদ্ধান্ত নিয়েছে পাক সরকার।